Slik lader våghalsen opp til å bryte lydmuren i fritt fall
Den østerriske fallskjermhopperen skal etter planen tirsdag fraktes til kanten av stratosfæren i en kapsel festet til en enorm heliumballong før han hopper ut i en spesiallaget trykkbevarende drakt. Han håper å bryte hele fire verdensrekorder i det spektakulære stuntet: ** Høyeste fallskjermhopp: 16. august 1960 gjennomføre den amerikanske piloten Joe Kittinger (som nå er en del av Baumgartners team) et hopp fra 31,3 kilometers høyde. Baumgartners heliumballong vil forhåpentligvis ta ham 5,5 kilometer høyere. ** Første menneske til å bryte lydmuren uten farkost: Kittinger nådde en fart på 988 kilometer i timen. Baumgartner satser på å nå hastigheter på opp mot 1110 kilometer i timen og bryte lydmuren. ** Lengste frifall: Kittinger fløy gjennom atmosfæren i like over fire og et halv minutt. Baumgartner håper å knuse dette med ett minutt. Fra hoppet til landingen vil turen etter planen ta om lag 10 minutter. ** Høyeste ballongferd: Ingen mennesker har flydd en ballong til samme høyde. Rekorden vil i imidlertid bare bli uofisiell da Federation Aeronautique Internationale krever at piloten er med i ballongen når den lander for å få rekorden godkjent. Følg det utrolige rekordforsøketLIVE på VGTV!Foreløpig ser det ut til at ballongen tar av tirsdag om lag klokken 14 norsk tid.43-åringen har forberedt seg i fem år til rekordforsøket som blir finansiert av Red Bull og har et team på 100 eksperter i sving. Ballongen tar av fra Roswell i New Mexico ved hjelp av en kran. Under hoppet skal 43-åringen ha på seg en astronautlignende trykkbevarende drakt og hjelm som også sørger for oksygentilførsel. Dersom utstyret skulle bli ødelagt risikerer han ifølge teamet i verste fall «kokende blod», en tilstand der dødelige bobler oppstår i kroppsveskene. En annen stor fare er at den erfarne fallskjermhopperen kan spinne ut av kontroll. Det kan det i verste fall føre til blødninger i øyeeplene og en massiv blodpropp i hjernen. På veien ned kan temperaturen bli så lav som minus 56 grader. Drakten er alt som beskytter Baumgartner mot de utilgivelige elementene. - Alt som kan skje er varierende grader av ille, konstaterer teamoverlegen Jonathan Clark til AP. Skulle fallskjermhopperen takle alle de heseblesende utfordringene, er det imidlertid ingen som vet nøyaktig hva som skjer dersom han bryter lydmuren. - Det er mye vi ikke vet, men vi har løsninger for å overleve, sier Baumgartner til nyhetsbyrået. Østerrikeren insisterer på at han ikke ville hoppet dersom oddsene var mot ham. - Jeg tror folk undervurderer ferdighetene til en fallskjermhopper, sier Baumgartner som har mer enn 2500 hopp fra fly, helikoptere, landemerker og skyskrapere bak seg. Gjennomføringen følges med interesse av NASA med tanke på et rømningssystem på fremtidige romferger.I en pressemelding opplyser teamet hvordan Baumgartner forbereder seg i det nervepirrende siste døgnet før sitt livs hopp: 24 timer før avgang: Våghalsen starter den spesielle dagen med lett trening for å slappe av og «løsne opp» kroppen. 18 timer og 30 minutter før: 43-åringen drar tilbake til hotellet og slapper av. Dersom han ikke sover vil han trolig snakke med nære venner og familie eller lese lykkeønskningene som strømmer inn fra hele verden. Antagelig vil han også dyrke tegnehobbien sin som han bruker til å klare opp hodet. Noe tid kan også gå med til å mentalt gjennomgå sjekklisten for rekordforsøket. 13 timer og 30 minutter før: Baumgartner vil møte teammedlemmer for en tidlig middag, men maten hans vil være unik: Han må holde seg til en lavfiberdiett utarbeidet av legene i støtteappratet. Det er viktig at han spiser mat som går gjennom systemet raskt og ikke bygger opp gasser. Dette kan skape problemer fordi de kan utvide seg i kroppen på grunn av det lave trykket i atmosfæren. 12 timer før: Baumgartner vil forsøke å legge seg tidlig, før sola har gått ned. - Jeg kommer trolig til å være mest nervøs når jeg prøver å sove i timene før jeg begynner å gjøre meg klar, når alt er stille og det er bare meg og tankene mine, sier Baumgartner. - Når dagen begynner vil jeg ha mye å gjøre og jeg vil fokusere på noe annet, legger han til. 4 timer og 30 minutter før: Østerrikeren vil forsøke å sove så lenge som mulig, men nå er det på tide å stå opp. 3 timer og 30 minutter før: Baumgartner ankommer plassen der ballongen skal lette fra. Teammedlemmer vil orientere ham om de siste forberedelsene til avgang som da allerede har pågått i fem timer. Han vil også inspisere kapselen nøye. 2 timer og 30 minutter før: Baumgartner vil gjennomgå en siste legesjekk og få festet et overvåkingssystem på brystet som han vil holde øye med helsen hans under rekordforsøket. 2 timer før: Baumgartner får på seg drakten og puster oksygen i to timer for å redusere nitrogenåvet i blodet. Årsaken er at nitrogenet kan utvide seg i høyden og sette ham i fare. Han vil også slå i hjel ventetiden med videoer inntil ballongen er i ferd med å blåses opp og at han kan gå til kapselen. 30 minutter før: Baumgartner vil bli festet i stolen inne i kapselen og gjennomføre instrumentsjekker. Deretter begynner nedtellingen...Hoppet skulle egentlig gjennomføres mandag, men er utsatt på grunn av vind. Den enorme ballongen krever nemlig svært rolige forhold langs bakken før det er trygt å ta av. Teamet håper å få gjennomført forsøket tirsdag morgen lokal tid (om lag klokken 14 i Norge). - Den gode nyheten er at vi vanligvis har en dag eller to etter slike kaldfronter hvor været kan være egnet for å sende opp en ballong, sier meteorologen Don Day. Kilder: BBC/AP/The Red Bull Stratos Mission
Ingen vet hvordan kroppen til Felix Baumgartner (43) vil reagere når han stuper mot bakken fra 36.500 meters høyde. Han forbereder seg med trening og en spesiell diett.